Jasenov (vrch v Kysuckej vrchovine)

Jasenov (Kysucké Beskydy – Veľká Rača. Letná turistická mapa. 1 : 50 000. Harmanec: VKÚ, a. s.) je vrch v Kysuckej vrchovine. Leží nad obcou Oravská Lesná, približne  severozápadne od Dolného Kubína. 

 Poloha 
Nachádza sa na východnom okraji pohoria, v geomorfologickom podcelku Vojenné. Vrch leží v Žilinskom kraji, na hranici okresov Čadca a Námestovo a zasahuje na katastrálne územie obcí Nová Bystrica a Oravská Lesná. Najbližším sídlom je na východnom úbočí ležiaca Flajšová, severným smerom sa nachádza Jasenovská, miestne časti obce Oravská Lesná. Južným smerom leží Zázrivá a západne Nová Bystrica. Na hrebeni sa stretáva hranica na západe ležiacej Chránenej krajinnej oblasti Kysuce a východne situovanej Chránenej krajinnej oblasti Horná Orava.

 Opis 
Jasenov je súčasťou hrebeňa, ktorý oddeľuje regióny Kysuce a Orava. Vedie od juhu zo Sedla pod Okrúhlicou severným smerom na Talapkov Beskyd na hranici s Poľskom a vedie ním zároveň rozvodnica povodí Kysuce a Oravy. Severným smerom leží Krčmárova () a Bukovina (), západným Prieval () a Opálka (), južne je sedlom oddelený Beskyd (), Zrúbanisko () a Javorinka () a východne sa nachádza Surový vrch (). Západné svahy odvodňuje potok Harvelka do Bystrice v povodí Kysuce, z východných vodu odvádza Biela Orava. Hrebeňom a vrcholom vedie značený chodník z Oravskej Lesnej.

 Výhľady 
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné vidieť okolité vrchy Kysuckej vrchoviny a Oravskej Magury, veľmi dobre viditeľný je pohraničný hrebeň Oravských a Kysuckých Beskýd, južným smerom vidieť Malú Fatru a západným Javorníky.

 Prístup 
 po  zelenej značke:
 zo severu z Oravskej Lesnej
 z juhu zo Zázrivej cez Javorinku a Beskyd
 po  modrej značke cez Sedlo pod Okrúhlicou:
 od západu z Terchovej cez Okrúhlicu
 od juhovýchodu z Kubínskej hole cez Paráč
 po  žltej značke:
 zo severovýchodu z Oravskej Lesnej cez Flajšovú
 zo Zázrivej-Havrania cez Sedlo pod Okrúhlicou

 Referencie 

 Pozri aj 
 Vojenné
 Zoznam vrcholov v Kysuckej vrchovine

 Externé odkazy 
 Poloha na turistickej mape

Kategória:Vrchy v Kysuckej vrchovine
Kategória:Vrchy pod 1000 metrov na Slovensku
Kategória:Vrchy v okrese Čadca
Kategória:Vrchy v okrese Námestovo
Kategória:Nová Bystrica (obec)
Kategória:Oravská Lesná